ایستانبولون فتحینین ۵۶۵.جی ایل‌دؤنومو خلیج‌ده دوزنلنه‌جک پروگراملا قوتلاناجاق.
خلیج کنگره مرکزی ساحلین‌ده‌کی ساحه‌ده ائدیله‌جک پروگرام‌دا، مدنیت باخانلیغی تاریخی تورک موسیقی‌سی تصوف اکیبی بیر کونسرت وئره‌جک.
کونسرتین آردین‌دان ایستانبول پروتوکولو ایله پرزیدنت رجب طیب اردوغان و دؤولت ارکانینین ایشتیراکی ایله، افطار پروگرامی اولاجاق. افطار سونراسی ایسه فتحین ۵۶۵.جی ایلی موناسیبتیله "اؤزل فتح گؤستریسی" باشلایاجاق.
بوندان باشقا، تورک سلاح‌لی گوج‌لری حربی مهتر بیرلیگی صحنه آلاجاق و مراسیملر اوچون حاضرلانان اؤزل بیر ویدئو مپینگ، ایشیق، سو و لیزرین بیرلیک‌ده ایستیفاده ائدیلدیگی گؤرکم‌لی بیر فتح گؤستریسی گئچیریله‌جک.
"اؤزل فتح گؤستریسی" اوچون ساحل‌دن تخمیناً ۵۰ متر مسافه‌ده دنیز سطحینه اؤزل پلاتفورم قورولدو. ۷۸x۱۸ متر اؤلچو‌لرین‌ده‌کی صحنه‌ده گرچکلشدیریله‌جک ۳دی مپینگ گؤستریسی اوچون ۲۰ دقیقه‌لیک فیلم حاضیرلاندی. پروگرام‌دا سو، ایشیق، لیزر و سو پرده‌سی نوماییشی، ۳۰x۹۰ متر اؤلچوسون‌ده اوز‌ن گؤستری پلاتفورمون‌دا ائدیله‌جک.
دونیا تاریخینی دییشدیره‌ن، بیر عصری قاپادیب باشقا بیر دؤور آچان بؤیوک لیدئر فاتیح سلطان محمد خان ایله مظفر، ایگید و قوتلو عسگرلرینین حیاتا گرچکلشدیردیگی ایستانبولون فتحی، یئنی‌دن جانلاندیریلاجاق.
